Leif Mikkelsen (LA), 2012-03-22:
Det er godt, at Christiansborgs mure er tykke, for mens vi nu står her og diskuterer, om vi kan skrue på et par knapper og tilgodese et par egne af Danmark, er der en række partier her i Folketinget, der har indgået en energiaftale, som koster danskerne 3 mia. kr. om året, dvs. 1.300 kr. pr. familie.
Det svækker vores konkurrenceevne.
Hvad betyder det?
Den vil fortsætte.
Hvor er det, de forsvinder fra?
Det gør de sådan set fra de områder, vi står og taler pænt om og berømmer.
Jeg kender sådan set områderne.
Jeg har levet det meste af mit liv i det folkelige foreningsarbejde, i forsamlingshuse, i idrætshaller, på skoler.
Og der er faktisk egne af Danmark, hvor det begynder at knibe med at skabe hold i idræt, i gymnastik.
Og det er de, fordi der ikke er arbejde.
Alligevel fortsætter vi med at svække vores egen konkurrenceevne, og så skal vi lappe lidt på situationen.
Derfor er det sådan set et meget større spørgsmål.
Det er væsentligt at få rejst debatten, men det er et meget større spørgsmål, end om vi kan give subsidier eller tilskud eller svække nogle af de tåbelige afgifter, vi lige har fundet på at lave.
Ubalancen mellem den offentlige og den private sektor har ført til den situation, at der ikke er job, at der ikke er arbejde, og at de arbejdsopgaver, der skulle udføres i de egne, vi taler om, går til Tyskland eller Sverige, eller hvor de nu går hen.
Alligevel fortsætter vi med en sådan lidt idyllisk snak om, om ikke vi kunne lappe lidt på det og give fritagelse og særlige subsidier.
Det, der er bærende, og det, der får folk til at ville bo i de egne, er sådan set, at der er noget at leve af, at man kan skabe vilkår, der er ordentlige for sin familie, og få et liv, der har mening.
Det er sådan set det, der er opgaven.
Og efter min mening fører lappeløsninger eller kunstigt åndedræt aldrig nogen sinde til noget bæredygtigt.
Så vi skal sådan set tilbage til kernen og etablere ordentlige vilkår, så der er nogle arbejdspladser, som menneske kan arbejde på, så de kan leve fornuftigt sammen, hvis de skal bosætte sig på landet.
Der er sket en kraftig flytning i årene, der er gået, også i de 10 år under en borgerlig regering, og det ser desværre ud til, at det vil fortsætte.
Det er der god grund til at gøre noget ved, så hvis ministeren på det her område virkelig vil gøre noget, der gavner, er det et spørgsmål om at snakke alvorligt med skatteministeren og få ham til at holde fast i det signal, som der har været fra De Radikale, om, at der skal ske reelle skattelettelser, som kan mærkes i Danmark.
Det er vejen.
Og så skal han sige til sine udmærkede ministerkolleger, at den der energiaftale er den værste gift, der længe er set, den koster os 3 mia. kr. mere.
Vi ved jo, at regeringen startede med at hæve skatter og afgifter med 5 mia. kr., da den kom til, og den har lige nappet 1 mia. kr. mere fra bilejerne, som den deler rundt til kollektiv trafik, som så i øvrigt kører mest i byerne.
Der er meget romantisk snak, men alt, hvad man foretager sig, går præcis den anden vej, og det er derfor, at også en del af det, by-, bolig- og landdistriktsministeren står og siger her fra talerstolen, desværre klinger hult.
Der skal andre boller på suppen, hvis der skal være alvor i det her, hvis det ikke bare skal være sådan noget idyllisk, romantisk snak, der måske hører fortiden til.
Tak for ordet.